Cres (grad)

Cres (tal. Cherso) je grad u Hrvatskoj, koji se nalazi na otoku Cresu. Gradska naselja Grad Cres sastoji se od 26 naselja, to su: Beli, Cres, Dragozetići, Filozići, Grmov, Ivanje, Loznati, Lubenice, Mali Podol, Martinšćica, Merag, Miholašćica, Orlec, Pernat, Porozina, Predošćica, Stanić, Stivan, Sveti Petar, Valun, Važminež, Vidovići, Vodice, Vrana, Zbičina i Zbišina. Zemljopis Zemljopisni položaj grada Cresa je 44.961 stupnjeva s. g. š. i 14.408 stupnjeva i. g. d. Stanovništvo Prema popisu stanovništva iz 2001. godine na području grada Cresa živi 2959 stanovnika, a to je po naseljima: Cres 2333, Beli 35, Dragozetići 21, Filozići 4, Grmov 2, Ivanje 3, Loznati 29, Lubenice 24, Mali Podol 4, Martinšćica 155, Merag 3, Miholašćica 22, Orlec 122, Pernat 11, Porozina 20, Predošćica 4, Stivan 38, Stanić 0, Sveti Petar 11, Valun 62, Važminež 0, Vidovići 12, Vodice 12, Vrana 16, Zbičina 13, Zbišina 3. Prema popisu stanovništva iz 2021. godine na području grada Cresa živi 2716 stanovnika, a to je po naseljima: Cres 2185, Beli 54, Dragozetići 22, Filozići 8, Grmov 2, Ivanje 9, Loznati 36, Lubenice 6, Mali Podol 3, Martinšćica 103, Merag 22, Miholašćica 31, Orlec 88, Pernat 2, Porozina 28, Predošćica 1, Stivan 24, Stanić 0, Sveti Petar 7, Valun 64, Vidovići 4, Važminež 0, Vodice 5, Vrana 7, Zbičina 3, Zbišina 2. Uprava Grad Cres, sljednik općine Cres, je administrativna jedinica koja obuhvaća sjeverni i središnji dio otoka Cresa, dok južni dio potpada pod grad Mali Lošinj. Za Jugoslavije, jedno vrijeme bio je u sastavu općine Cres-Lošinj sa sjedištem u Malom Lošinju. Povijest Na mjestu današnjeg grada Cresa nalazila se u prapovijesti gradina, kasnije antička utvrda (Crepsa). Do dolaska Hrvata Cres je nastanjen Liburnima, ali postoje tragovi grčke, rimske i bizantinske nazočnosti. U 9. stoljeću Hrvati gospodare cijelim otokom i uz povremene mletačke okupacije, Cres je u sastavu Hrvatske do 1409. godine. Creski statut datira iz 1332. godine. Najznamenitija renesansna creska ličnost iz grada Cresa jest filozof Frane Petrić (rođen 25. travnja 1529., umro 1597.). Do 1797. Cres se nalazi pod vlašću Venecije, od 1805. do 1814. pod okupacijom je Francuske, a nakon toga do 1918. u sastavu Austro-Ugarske. Nakon I. svjetskog rata okupira ga Italija, a nakon propasti fašističkog režima 1943. godine i kraćeg razdoblja hrvatske narodne vlasti, Cres zaposjeda njemačka vojska. U travnju 1945. Cres je konačno oslobođen i reintegriran u Hrvatsku i preko nje u komunističku Jugoslaviju. Gospodarstvo Najvažnije gospodarske grane u Cresu su turizam, brodogradnja, ribarstvo i maslinarstvo. U Cresu se nalazi i brodogradilište. Poznate osobe Antonio Vitale Bommarco (1923. – 2004.), talijanski nadbiskup Frane Petrić (1529. – 1597.), hrvatski filozof, polihistor, humanist i učenjak Rafael Mario Radossi (1887. – 1972.), hrvatski biskup, biskup Porečko-pulske biskupije Mate Solis (1935. – 2019.), hrvatski akademski slikar Bonaventura Maria Soldatić (1827. – 1895.), hrvatski generalni ministar OFM Conv Ivan Kvirin Bolmarčić, hrvatski svećenik i arheolog Giacoma Giorgia Colombis, hrvatsko-talijanska benediktinka i službenica Božja Spomenici i znamenitosti Creska kula Župna crkva sv. Marije Velike Crkva sv. Izidora Brojne crkve i kapelice Troja gradska vrata i gradski sat Palača Arsan Mnoge druge renesansne palače Gradska loža sa stupom sramote Franjevački samostan s crkvom sv. Franje Ženski benediktinski samostan Spomenik palim borcima na Šetalištu Obrazovanje Osnovna škola Frane Petrića Srednja škola Ambroza Haračića, Mali Lošinj, područni odjel Cres Kultura Ustanove Gradska knjižnica Cres Creski muzej Udruge "Ruta" – grupa za kvalitetniji život na otoku Cresu "Cres – Insula activa" – udruga za promidžbu športa, zdravog života i ekologije "DPH Cres" – Društvo prijatelja HNK Hajduk Split, navijačka udruga "SIdar" – Udruga turističkih vodiča grada Cresa Šport Jedriličarski klub Reful Košarkaški klub Cres NK Cres Sportsko-ribolovno društvo Parangal Šahovski klub Cres Teniski klub Cres Karate klub Cres Galerija Izvori Vanjske poveznice Sestrinski projekti Mrežna sjedišta Službene stranice grada Cresa O gradu Cresu Arhivirana inačica izvorne stranice od 7. rujna 2007. (Wayback Machine) Gimnazija u Cresu Arhivirana inačica izvorne stranice od 9. svibnja 2008. (Wayback Machine) OŠ Frane Petrića, Cres Udruga "Ruta" Udruga "Cres-Insula activa" Creski muzej